Ved afrensningen blev der ydermere fundet en række kampesten i den nedre del af gavltrekanten. Disse var sat i frådstensmørtel, men fugerne var ikke udglattede og efterbehandlede, hvilket ikke er praktisk på en gavlfacade, der udsættes for vind og vejr.<ref name="skalksyv">{{harvnb|Bertelsen|2011|p=7}}</ref> Der kendes dog lignende granitbånd fra frådstenskirker, men kun på ''indersiden'' af muren (ind mod kirkerummet).<ref name="skalksyv"/> I [[Tamdrup Kirke]] ses et lignende kampestensbælte tæt ved tagkonstruktionen. Hvis Jelling Kirkes kampestensbælte også har ligget ved taget, er der samtidig en forklaring på, hvorfor gavltrekanten er bygget af store og porøse frådsten, der ikke holder så godt som frådstenene på resten af gavlen: gavltrekanten skulle nemlig vende ind mod det ældre kors loft.<ref name="skalksyv"/> Hvis korets tag – som på det ældre skib – har hvilet på de påviste mure med en gængs hældning for [[romansk stil|romanske]] [[spær]]fag, markerer kampestenene formentlig et [[hanebånd]], som det ses i Tamdrup Kirke.<ref name="skalkotte"/>
Bygninger,_konstruktioner_og_anlæg